Diari Oficial de la Generalitat Valenciana


Sumari del DOGV 9305, del 24-03-2022 (2022/2089)

RESOLUCIÓ de 8 de març de 2022, de la Conselleria d'Hisenda i Model Econòmic, per la qual s'autoritza una generació de crèdits per fons finalistes del Ministeri de Transició Ecològica i Repte Demogràfic, en el capítol 7 del programa 125.20, Agenda Valenciana Antidespoblament, de la Presidència de la Generalitat, per import de 315.700 euros, així com una transferència del capítol 4 al capítol 7 en aquest mateix programa, per import de 500.000 euros, per a la correcta imputació comptable de la línia S0891, «Promoció Xarxa Punts Nets Avant». Expedient 05.002/22-012.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9305

Data del DOGV
:   24-03-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2089


Data del document
:   08-03-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 8 de març de 2022, de la Conselleria d'Hisenda i Model Econòmic, per la qual s'autoritza una generació de crèdits per fons finalistes del Ministeri de Transició Ecològica i Repte Demogràfic, en el capítol 7 del programa 125.20, Agenda Valenciana Antidespoblament, de la Presidència de la Generalitat, per import de 315.700 euros, així com una transferència del capítol 4 al capítol 7 en aquest mateix programa, per import de 500.000 euros, per a la correcta imputació comptable de la línia S0891, «Promoció Xarxa Punts Nets Avant». Expedient 05.002/22-012. [2022/2089]  
Amb data 5 de novembre de 2021, es realitza la reunió de la Conferència Sectorial de Repte Demogràfic en la qual s'adopten, entre altres acords, la distribució d'onze milions d'euros entre les 17 comunitats autònomes i les ciutats de Ceuta i Melilla, a raó de 578.947,37 euros per a cadascuna, per a l'impuls i suport de projectes singulars que permeten la transformació territorial que repercutisca en la reversió de població, mitjançant el projecte que cada comunitat determine. A aquest efecte amb data 22 de novembre de 2021 la Generalitat, a través de la Direcció General de l'Agenda Valenciana Antidespoblament va presentar al Ministeri de Transició Ecològica i Repte Demogràfic el projecte Punts Nets AVANT amb una previsió d'inversió d'un milió d'euros en l'exercici 2022, i el Ministeri ja ha transferit els 578.947,37 euros per a dur a terme el projecte, dels quals 263.157,89 corresponen a transferències corrents i els restants 315.789,48 en concepte de transferències de capital.  
El pressupost inicial per a aquest exercici va incloure en l'annex de transferències i subvencions corrents del programa 125.20, Agenda Valenciana Antidespoblament, la línia de subvenció de concurrència competitiva S0891, «Promoció Xarxa Punts Nets Avant», dotada amb 500.000 euros de fons propis de la Generalitat.  
Tenint en compte la naturalesa de les transferències del ministeri, així com l'objecte de les actuacions que, segons el que es disposa en el Decret 27/2021, d'1 de setembre, del president de la Generalitat, pel qual es van aprovar les bases reguladores de les subvencions destinades a la promoció i foment de la xarxa de Punts Nets AVANT en els municipis en risc de despoblament, és l'execució pels ajuntaments beneficiaris d'obres de realització de Punt Net o Punts Nets AVANT, o bé de reparació i millora dels ja existents, per part de Presidència de la Generalitat es proposa, d'una banda i a l'efecte de la correcta imputació comptable de la subvenció, incloure la línia en l'annex de transferències i subvencions de capital del programa mitjançant la transferència de crèdits del capítol 4 al capítol 7, per l'import de la seua dotació, i per una altra, generar crèdits en aquest últim capítol, per import de 315.700 euros per a incrementar la dita línia, la dotació de la qual ja en l'annex de transferències i subvencions de capital ascendirà a un total de 815.700 euros.  
  
A aquest efecte i d'acord amb el que es disposa en l'article 50 de la Llei 1/2015 d'hisenda pública sector publique instrumental i subvencions i en virtut del que es disposa en els articles 21 i 24.c de la Llei 8/2021 de pressupostos de la Generalitat per a l'exercici 2022, el conseller d'Hisenda i Model Econòmic adopta la següent resolució:  
  
Primer  
Autoritzar una minoració de crèdit en l'aplicació 62.21.29.680.72.4 per import de 500.000 euros i un augment per aquest mateix import en l'aplicació 91.47.06.219.65.4 que permeta la imputació comptable correcta a aquesta última, de la línia de subvenció de concurrència competitiva S0891, «Promoció Xarxa Punts Nets Avant», que passa a incloure's en l'annex de transferències i subvencions de capital del programa.  
  
  
Segon  
Autoritzar un augment en el pressupost d'ingrés, aplicació 701.05 Transferències de capital de l'Estat. Àrea de Medi Ambient, per un import de 315.700 euros.  
  
Tercer  
Autoritzar una generació de crèdit en el pressupost de despeses, en l'aplicació 67.74.39.193.78.7 per import de 315.700 euros, per a incrementar la dotació de la línia de subvenció de concurrència competitiva S0891, «Promoció Xarxa Punts Nets Avant», d'acord amb el següent detall:  
  
Quart  
A conseqüència de l'import generat pels ingressos, s'inclou l'FP3 del programa 125.20, Agenda Valenciana Antidespoblament, en les dades relatives a l'aplicació 701.05, que queda establida en els termes següents:  
  
Cod. ing. Origen / destinació finançament Cap Línia Import  
701.05 T. de capital de l'Estat finalistes. Àrea de Medi Ambient. 7 S0891 315.700  
  
  
València, 8 de març de 2022.- El conseller d'Hisenda i Model Econòmic: Vicent Soler i Marco.